# Beretning for året 2019- 2020 Boderne Grundejerforening

**Efter generalforsamlingen holdt vi på vanlig vis konstituerende møde**

**Det blev genvalg til alle, jeg blev formand med særlige opgaver veje og fællesarealer inklusiv kontakt til Bofa/ Fugato.**

**Philip Marker blev næstformand, særlige opgaver, kontakt kommunen**

**Poul Ellehøj sekretær. Hjemmeside**

**Gunnar Tindborg Kasserer .Særlige opgaver, Hjemmeside –Persondata.**

**Niels Jacob Nielsen. Særlige opgaver , Hybenroser –Projekt hjertestarter**

**Hasse Larsen suppleant, min hjælp på veje og fællesarealer**

**Fællesarealer og veje**

**Vores veje er løbende vedligeholdt i foreningsåret, vi har købt et læs, lidt større skærver, for at prøve om de ville blive liggende i hullerne i vejen ,efter lapning. Jeg mener selv at vejene holder bedre ved at bruge lidt større skærver , de virker måske også lidt dæmpende på hastigheden, når de slår op i bund og inderskærme. Ulempen kan være , at de er ubehaglige at cykle på.**

**Vi har stadig et tilbud liggende på asfaltering af det sidste stykke vej op til skoven . Der bliver det liggende i indeværende foreningsår- vi vil gerne prøve en vinter endnu , med de lidt større skærver.**

**Stolper hvor nummer skilte sidder ind til sideveje er der skiftet nogle enkelte af.**

**Det er stadig et ønske fra bestyrelsen at begrænse udbredelsen af hybenroser –i den forbindelse havde Niels Jacob formået at få kommunen til at stille op, med deres grej til at trække roser op.Det foregik oppe ved p pladsen ved nedkørslen til dalen.**

**Der er også fra andre, ydet en stor indsats for at begrænse rosernes udbredelse,jeg vil gerne sige tak for indsatsen , og i den forbindelse bliver der senere uddelt en rosepris for stor indsats på området.**

**Omfanget af japansk pileurt følger jeg nøje.**

**Vi har i foråret ryddet bevoksningen ,på venstre side når man kører ned**

**på parkeringspladsen . Det er det område vi i daglig tale kalder bakken**

**eller stykket oven over toiletterne. Jeg har i den forbindelse fået en del posivtive reaktioner over det udførte.**

**Sidste år på generalforsamlingen tilbød vi at kontakte en skoventrepnør**

**for at få et samlet tilbud på fældning af træer, for husejere.**

**Jeg kan oplyse at der er 8 husejere der har fået fældet træer.**

**De har hver især indgået aftale med fugato , så foreningen har ikke været ind over økonomisk.**

**Jeg håber alle er tilfredse med det udførte- ellers må i tale med Nicolai hos Fugato.**

**Arbejdsdag**

**Som noget nyt har vi haft arbejdsdag i efteråret, det foregik den 13 oktober . Der blev gravet roser op på en trekant syd for nr 33. Det opgravede materiale blev båret/slæbt ud til kørefast vej , hvor kommunen var så venlige at tage det med , da de skulle køre roser væk,**

**fra deres demo nr.2 nord for nr.61.**

**Tak for det flotte fremmøde (25) og den energiske indsats på arbejdsdagen**

**Det var dejligt at se også nye husejere møde op og hjælpe til, jeg håber også i synes det var hyggeligt at være sammen og har lyst til at være med en anden gang.**

**Vi havde også plan lagt en arbejdsdag i foråret, den måtte vi aflyse på grund af covid 19.**

**Militæret**

**I det daglige har vi et fortrinligt samarbejde med militæret, jeg har aldrig oplevet så lidt afspærring og så lidt skydning som det sidste år.**

**Det kommer sig nok af udsendelser – grænse kontrol etc.**

**Der har ikke været landinger med Hercules fly i løbet af året**

**Det årlige orienterings møde er også blevet aflyst , på grund af covid 19.**

**Det vej materiale vi har købt , har militæret lagt kørsel til,fordi de også i en vis udstrækning bruger vores veje.**

**I et andet tilfælde , jeg tænker her på lokalplanen, er vores begejstring for militæret begrænset efter de nedlagde veto imod planen- mere om det senere.**

**Bofa**

**Der er ikke de store problemer med bofa, vi får hentet vores affald og hører ikke mere til det.**

**Sidste år etablerede vi en mindre platform til containere inde i skoven,**

**Jeg håber det fungerer for jer husejere som er brugere af den pågældende løsning. Det sker at der ligger store ting ved vores afhentningssteder.´, det hører naturligvis ikke hjemme der , men skal til bofa i Aakirkeby eller en af de andre pladser bofa driver.**

**Strandrensning**

**Den 13 juni havde vi strandrensning. Det var borgerforeningen, der var arrangør. Der mødte 36-hvoraf halvdelen kom fra grundejerforeningen .**

**Affald er der heldigvis ikke så meget af,så det var hurtigt overstået.**

**Bagefter var pølser og øl /vand i mit sommerhus , det er meget hyggeligt. Vi får 1100 kr fra borger foreningen til indkøb af pølser og øl**

**Og hvad der ellers skal til. (Jeg ved godt at den 13 juni er vi startet på et nyt foreningsår)**

**Nr 38 sagen**

**Den 23 september 2019 traf planklagenævnet beslutning i sagen om nr 38 og ændrede Bornholms regionskommunes landzone tilladelse til et afslag på det meget omtalte byggeri. Der skal nu ske en lovliggørelse som kommune og bygherre skal blive enige om**

**Lokalplan / ved Philip**

**Diverse**

**Sidste år til generalforsamlingen, var der et forslag om at anskaffe en hjertestarter. Niels Jacob har på vores vegne søgt hos trygfonden, første ansøgning fik vi afslag, med en opfordring til at søge igen. Det har han gjort, i skrivende stund er der ikke kommet svar.**

**Vedr. mobil telefoni så er det stadig sådan at TDC netværk ,virker i Boderne.**

**Busvendeplads: Nico Stærmose er nu ejer af jorden hvor busvende pladsen ligger.**

**Afslutning;**

**Jeg vil gerne sige tak til alle som hjælper til i Boderne. Dem der slår græs også på fællesarealer- dem der giver sig i kast med hyben roserne osv.**

**Også en tak til dem der vedligeholder trappen fra parkeringspladsen op til bakken , det er rigtig godt gået.**

**Jeg vil også gerne sige tak til jer i bestyrelsen og til vores suppleant for en meget energisk indsats og for at i går til opgaverne ,som vi aftalte ved konstitueringen.**

**Det er meget givende og lærerigt at være med i bestyrelsen ,og jeg synes at sammensætningen og de kompetencer i besidder, har gjort året meget spændende. Tak for den åbne dialog- tak for det gode samarbejde.**